钦定古今图书集成/明伦汇编/宫闱典/第126卷 > 史游
## 钦定古今图书集成/明伦汇编/宫闱典/第126卷 > 史游

按：《汉书艺文志》元帝时黄门令史游作《急就篇》。
按《后汉书宦者传》：“元帝之世，史游为黄门令，勤心纳
忠，有所补益。”

===石显　弘恭===按《汉书佞幸传》：显字君房，济南人，恭沛人也。皆少坐
法腐刑，为中黄门，以选为中尚书。宣帝时，任中书官。
恭明习法令故事，善为请奏，能称其职。恭为令，显为
仆射。元帝即位数年，恭死，显代为中书令。是时元帝
被疾，不亲政事，方隆好于音乐。以显久典事中，人无
外党，精专可信任，遂委以政事，无小大，因显白决贵”
幸，倾朝百僚皆敬事显。显为人巧慧习事，能探得人
主微指，内深贼持诡辩以中伤人，忤恨睚眦，辄被以
危法。初元中，前将军萧望之及光禄大夫周堪、宗正
刘更生皆给事中，望之领尚书事，知显专权邪辟，建
曰：“以为尚书，百官之本，国家枢机，宜以通明公正处
之。武帝游宴后庭，故用宦者，非古制也。宜罢中书宦
官，应古不近刑人。”元帝不听，繇是大与显忤，后皆害
焉。望之自杀，堪更生废锢，不得复进用，语在《望之传》。
后大中大夫张猛、魏郡太守京房、御史中丞陈咸、待
诏贾捐之，皆尝奏封事，或召见言显短，显求索其罪，
房、捐之弃市，猛自杀于公车，咸抵罪，髡为城旦。及郑
令苏建得显私书，奏之。后以它事论死。自是公卿以
下畏显，重足一迹。显与中书仆射牢梁、少府五鹿充
宗结为党友，诸附倚者皆得宠位。民歌之曰：“牢邪石
邪？五鹿客邪？印何累累？绶若若邪！”言其兼官据埶也。
显见左将军冯奉世父子为公卿著名，女又为昭仪
在内，显心欲附之，荐言昭仪兄谒者逡修敕宜侍帷
幄。天子召见，欲以为侍中，逡请间言事，上闻逡言显
颛权，天子大怒，罢逡归即官。其后御史大夫缺，群臣
皆举逡兄大鸿胪野王行能第一，天子以问显，显曰：
“九卿无出野王者。然野王亲昭仪兄，臣恐后世必以
陛下度越众贤，私后宫亲，以为三公。”上曰：“善，吾不见
是。”迺下诏嘉美野王，废而不用。语在《野王传》。显内自
知擅权，专柄在掌握，恐天子一旦纳用左右耳目，有
以间己，迺时归诚，取一言以为验。显尝使至，诸官有
所征发，显先自白，恐后漏尽宫门闭，请使诏吏开门。
上许之。显故投夜还，称诏开门。入后，果有人上书，告
显颛命矫诏开宫门。天子闻之，笑以其书示显。显因
泣曰：“陛下过私小臣，属任以事，群下无不嫉妒，欲陷
害臣者。事类如此非一，唯独明主知之。愚臣微贱，诚
不能以一躯称快万众，任天下之怨。臣愿归枢机职，
受后宫扫除之役，死无所恨。唯陛下哀怜财幸，以此
全活小臣。”天子以为然而怜之，数劳勉显，加厚赏赐，
及赂遗訾一万万。初，显闻众人匈匈言已杀前将军
萧望之。望之当世名儒，显恐天下学士姗己，病之。是
时明经著节士琅琊贡禹为谏大夫，显使人致意，深
自结纳。显因荐禹，天子历位九卿，至御史大夫，礼事
之甚备。议者于是称显，以为不妒，谮望之矣。显之设
变诈以自解免取信人主者，皆此类也。元帝晚节寝
疾，定陶恭王爱幸显，拥祐太子，颇有功。元帝崩，成帝
初即位，迁显为长信中太仆，秩中二千石。显失倚离
权，数月，丞相御史条奏显旧恶，及其党牢梁、陈顺皆
免官，显与妻子徙归故郡，忧满不食，道病死。诸所交
结，以显为官，皆废罢。少府五鹿充宗左迁元菟太守，
御史中丞伊嘉为雁门都尉。长安谣曰：“伊徙雁，鹿徙
菟，去牢与陈实无贾